
DR.31.3.2005  

 
 

91

 [Kesemua lampu pada pembesar suara di dalam Dewan menyala berkelip-kelip 
beberapa saat] 

 Saya memohon kerjasama Tuan Yang di-Pertua untuk menyiasat gejala yang 
aneh di dalam Dewan ini. 

 Timbalan Yang di-Pertua [Datuk Lim Si Cheng]:  Saya akan siasat. 

 Tuan Chow Kon Yeow:  Terima kasih.  Kerajaan telah melaporkan segala sumber 
untuk mewujudkan sistem pelajaran yang bertaraf dunia, akan tetapi kita masih tidak dapat 
menangani masalah pengangguran di kalangan rakyat yang berkelulusan ijazah dari 
institusi-institusi pendidikan tinggi. 

 Hari ini seramai ... mula-mula dikatakan 80,000 tetapi telah diubahsuaikan untuk 
menjadi 18,000 siswazah kita mendapati mereka tidak dapat diubahkan kerana 
kekurangan-kekurangan pada diri mereka sungguhpun sudah menuntut ilmu di Menara 
Gading. 

 Kerajaan pada hari ini memang sibuk untuk mencari peluang pekerjaan serta 
meneruskan skim latihan untuk menempatkan siswazah-siswazah yang masih menganggur.  
Saya berdoa agar semua siswazah dan graduan ini dapat ditempatkan dan mereka dapat 
menggunakan kerjaya mereka untuk menyumbang kepada pembangunan negara.  

 Tuan Yang di-Pertua, akan tetapi saya terkejut baru-baru ini apabila membaca 
satu iklan yang dikeluarkan oleh Syarikat Perbekalan Air Selangor Sdn. Bhd. pada 26 Mac 
baru-baru ini yang menawarkan kerja-kerja kepada siswazah yang mempunyai kelulusan 
ijazah ataupun diploma di bawah program penswastaan perkhidmatan bekalan air di negeri 
Selangor dan Wilayah Persekutuan Kuala Lumpur. 

 Syarikat ini dalam iklan tersebut menawarkan 50 kekosongan pembaca meter dan 
14 kekosongan kerani am dan menggalakkan siswazah-siswazah baru untuk memohon.  
Saya tidak berniat untuk menghina pekerjaan seperti pembaca meter ataupun kerani am 
yang biasanya boleh disandang oleh pekerja yang mempunyai kelulusan SPM.  Apa yang 
saya ingin cetuskan ke dalam pemikiran kita pada hari ini ialah apakah siswazah yang 
mempunyai ijazah ataupun diploma cuma layak  dan sesuai ditawarkan kerja sebagai 
pembaca meter ataupun kerani am ataupun ini merupakan satu paradigm shift kepada satu 
zaman di mana kita mungkin melihat lebih ramai siswazah menceburi diri dalam pekerjaan 
seperti pemandu bas, pelayan kedai makanan, nelayan, pekebun, petani ataupun 
pembantu rumah. 

 Saya rasa kita belum sampai ke satu senario di mana siswazah kita cuma layak 
menjadi pembaca meter atau kerani am. Kita perlu mendekati masalah ini dengan 
mengatasi kelemahan dalam sistem melatih sumber manusia di institusi pendidikan kita. 

 Tuan Yang di-Pertua, saya juga ingin menyambut baik pengumuman oleh 
Lembaga Tabung Amanah Tentera (LTAT) untuk memberi dividen sebanyak 15.75% yang 
berjumlah kira-kira RM400 juta ringgit pada tahun 2004 berbanding dengan dividen 10% 
tahun 2003.   

 Pencapaian seperti ini memang membawa faedah kepada rakyat.  Ini amat 
berbeza dengan apa yang ditawarkan oleh Kumpulan Wang Simpanan Pekerja (KWSP) 
yang hanya dapat mengisytiharkan dividen sebanyak 4.75% sahaja bagi tahun 2004, 
walaupun pertumbuhan ekonomi dalam tempoh ini adalah pada kadar 7%.  LTAT dapat 
mencapai prestasi yang agak baik kerana dikatakan ada strategi-strategi pelaburan yang 
berhemah dan perbelanjaan yang terkawal.   

Apakah KWSP telah gagal membuat sedemikian?  Mengapa KWSP tidak dapat 
mencapai prestasi yang sama baik apabila ia juga diperuntukkan saham-saham blue-chip  
dan juga peluang pelaburan yang bagus.  Salah satu sebab KWSP dapat pulangan yang 
rendah adalah kerana penglibatan KWSP dalam projek-projek yang boleh dipersoalkan dan 
pinjaman-pinjaman lapuk yang dikeluarkan oleh anak syarikatnya iaitu Malaysia Building 
Society Berhad.  None Performing Loans, MBSB telah mencapai jumlah 4.45 bilion pada 
tahun 2002 dan 4.33 bilion pada tahun 2003. Para pekerja Malaysia tidak dapat menerima 



91. [Kesemua lampu pada pembesar suara di dalam Dewan menyala berkelip-kelip beberapa saat]. Saya memohon kerjasama Tuan Yang di-Pertua untuk menyiasat gejala yang aneh di dalam Dewan ini. Timbalan Yang di-Pertua [Datuk Lim Si Cheng]: Saya akan siasat. Tuan Chow Kon Yeow: Terima kasih. Kerajaan telah melaporkan segala sumber untuk mewujudkan sistem pelajaran yang bertaraf dunia, akan tetapi kita masih tidak dapat menangani masalah pengangguran di kalangan rakyat yang berkelulusan ijazah dari institusi-institusi pendidikan tinggi. Hari ini seramai ... mula-mula dikatakan 80,000 tetapi telah diubahsuaikan untuk menjadi 18,000 siswazah kita mendapati mereka tidak dapat diubahkan kerana kekurangan-kekurangan pada diri mereka sungguhpun sudah menuntut ilmu di Menara Gading. Kerajaan pada hari ini memang sibuk untuk mencari peluang pekerjaan serta meneruskan skim latihan untuk menempatkan siswazah-siswazah yang masih menganggur. Saya berdoa agar semua siswazah dan graduan ini dapat ditempatkan dan mereka dapat menggunakan kerjaya mereka untuk menyumbang kepada pembangunan negara. Tuan Yang di-Pertua, akan tetapi saya terkejut baru-baru ini apabila membaca satu iklan yang dikeluarkan oleh Syarikat Perbekalan Air Selangor Sdn. Bhd. pada 26 Mac baru-baru ini yang menawarkan kerja-kerja kepada siswazah yang mempunyai kelulusan ijazah ataupun diploma di bawah program penswastaan perkhidmatan bekalan air di negeri Selangor dan Wilayah Persekutuan Kuala Lumpur. Syarikat ini dalam iklan tersebut menawarkan 50 kekosongan pembaca meter dan 14 kekosongan kerani am dan menggalakkan siswazah-siswazah baru untuk memohon. Saya tidak berniat untuk menghina pekerjaan seperti pembaca meter ataupun kerani am yang biasanya boleh disandang oleh pekerja yang mempunyai kelulusan SPM. Apa yang saya ingin cetuskan ke dalam pemikiran kita pada hari ini ialah apakah siswazah yang mempunyai ijazah ataupun diploma cuma layak dan sesuai ditawarkan kerja sebagai pembaca meter ataupun kerani am ataupun ini merupakan satu paradigm shift kepada satu zaman di mana kita mungkin melihat lebih ramai siswazah menceburi diri dalam pekerjaan seperti pemandu bas, pelayan kedai makanan, nelayan, pekebun, petani ataupun pembantu rumah. Saya rasa kita belum sampai ke satu senario di mana siswazah kita cuma layak menjadi pembaca meter atau kerani am. Kita perlu mendekati masalah ini dengan mengatasi kelemahan dalam sistem melatih sumber manusia di institusi pendidikan kita. Tuan Yang di-Pertua, saya juga ingin menyambut baik pengumuman oleh Lembaga Tabung Amanah Tentera (LTAT) untuk memberi dividen sebanyak 15.75% yang berjumlah kira-kira RM400 juta ringgit pada tahun 2004 berbanding dengan dividen 10% tahun 2003. Pencapaian seperti ini memang membawa faedah kepada rakyat. Ini amat berbeza dengan apa yang ditawarkan oleh Kumpulan Wang Simpanan Pekerja (KWSP) yang hanya dapat mengisytiharkan dividen sebanyak 4.75% sahaja bagi tahun 2004, walaupun pertumbuhan ekonomi dalam tempoh ini adalah pada kadar 7%. LTAT dapat mencapai prestasi yang agak baik kerana dikatakan ada strategi-strategi pelaburan yang berhemah dan perbelanjaan yang terkawal. Apakah KWSP telah gagal membuat sedemikian? Mengapa KWSP tidak dapat mencapai prestasi yang sama baik apabila ia juga diperuntukkan saham-saham blue-chip dan juga peluang pelaburan yang bagus. Salah satu sebab KWSP dapat pulangan yang rendah adalah kerana penglibatan KWSP dalam projek-projek yang boleh dipersoalkan dan pinjaman-pinjaman lapuk yang dikeluarkan oleh anak syarikatnya iaitu Malaysia Building Society Berhad. None Performing Loans, MBSB telah mencapai jumlah 4.45 bilion pada tahun 2002 dan 4.33 bilion pada tahun 2003. Para pekerja Malaysia tidak dapat menerima.